**Dyddiad cyhoeddi:** 6 Hydref 2024

**Cais Rhyddid Gwybodaeth 270/24**

**Rydych chi wedi gofyn y canlynol i ni...**

**Faint o lwybrau sydd wedi cael eu tynnu o’r cynllun tocynnau Multiflex ar 8 Hydref?**

**Darparwch unrhyw ddogfennau polisi a chofnodion cyfarfodydd sy’n ymwneud â’r penderfyniad i wneud y newidiadau hyn.**

**Rhowch fanylion penodol sy’n ymwneud â’r penderfyniad i gael gwared ar docynnau Multiflex ar gyfer pobl sy’n teithio i/o orsafoedd ym Manceinion.**

**Allwch chi gadarnhau faint o docynnau Multiflex sydd wedi cael eu prynu ar gyfer teithio i/o unrhyw orsaf ym Manceinion i/o orsafoedd yng Ngogledd Cymru am y chwe mis cyn 8 Hydref. Lle bo’n bosibl, rhowch ddadansoddiad o bob gorsaf ble gorffennwyd taith yng Ngogledd Cymru. Os oes angen unrhyw eglurder arnoch ynghylch y cais, rhowch wybod i mi.**

**YMATEB**

Cwestiwn 1

Mae 237 o lwybrau sydd wedi cael eu tynnu o’r cynllun tocynnau Multiflex ar 8 Hydref?

Cwestiwn 2

Mae eich cais wedi cael ei ystyried ac rydym wedi dod i’r casgliad y byddai hyn yn cael ei esemptio oherwydd yr esemptiad canlynol:

**Adran 43(2) – Buddiannau Masnachol**

Mae adran 43 yn esemptiad cymwys ar sail rhagfarn sy’n ei gwneud yn ofynnol i’r awdurdod ystyried budd y cyhoedd mewn datgelu.

**Ffactorau sy'n Ffafrio Datgeliadau**

Byddai datgelu’r wybodaeth hon yn hyrwyddo bod yn agored ac yn dryloyw a gallai gyfrannu at drafodaeth gyhoeddus.

**Ffactorau sy'n Ffafrio Peidio â Datgelu**

O dan Ddeddf Rhyddid Gwybodaeth 2000, mae esemptiad buddiant masnachol Adran 43 (2) yn datgan bod gwybodaeth yn wybodaeth a gaiff ei hesemptio os byddai ei datgelu o dan y Ddeddf Rhyddid Gwybodaeth yn niweidio buddiannau masnachol unrhyw berson, neu’n debygol o wneud hynny.

Nid yw datgeliad mewn ymateb i Gais Rhyddid Gwybodaeth yn ddatgeliad i’r ymgeisydd unigol ond yn hytrach yn ddatganiad i’r cyhoedd. Byddai datgelu’r manylion hyn yn gyhoeddus yn debygol o niweidio buddiannau masnachol Trafnidiaeth Cymru.

Mae Trafnidiaeth Cymru o’r farn bod gwybodaeth o’r fath yn debygol o niweidio ein buddiannau masnachol fel corff cyhoeddus sy’n gweithredu mewn marchnad gystadleuol.

**Prawf Cydbwyso**

Cyn penderfynu pa un o’r dadleuon hyn sydd fwyaf argyhoeddiadol, mae angen cwblhau prawf cydbwyso. Yn yr achos hwn, y ffactor allweddol sy’n ffafrio peidio â datgelu yw buddiannau masnachol Trafnidiaeth Cymru ac mae angen pwyso a mesur hyn yn erbyn y ffactor allweddol sy’n ffafrio datgelu sy’n ymwneud â thryloywder.

Derbynnir bod atebolrwydd a dangos tryloywder yn ffactor cryf sy’n ffafrio datgelu. Rydyn ni wedi penderfynu bod yn rhaid rhoi mwy o bwys ar ddiogelu buddiannau masnachol Trafnidiaeth Cymru yn yr achos hwn.

Mae’r drafodaeth yn cynnwys dadansoddiad llawn o ffigurau refeniw a byddai datgelu yn rhoi TrC dan anfantais pe bai ein cystadleuwyr yn ei weld.

Cwestiwn 3

Fel rhan o’r gwaith symleiddio prisiau ehangach, mae’r cynnyrch Multiflex wedi cael ei dynnu oddi ar y farchnad ar lwybrau lle nad oes tocyn Diwrnod Dwyffordd Unrhyw Bryd ar gael. Mae’r llwybrau hyn eisoes yn elwa o Docynnau Ymlaen Llaw sydd â gwerth gwell, gan gynnwys argaeledd ar y diwrnod. Rydym wrthi’n gweithio i gael gwared ar gynnyrch diangen, sy’n cymhlethu'r cynnig i gwsmeriaid. Cynhaliwyd dadansoddiad i gefnogi’r penderfyniad a wnaed, gyda thystiolaeth mai ychydig sy’n manteisio ar y cynnyrch.

Cwestiwn 4

Gwerthwyd 67 o becynnau Multiflex ar y llifoedd hyn yn y 6 chyfnod rheilffordd diwethaf cyn hynny.

Gobeithio y bydd y wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".